***MËSIMI 2.5: VEPRIMTARI DEBAT***

***“STERIOTIPIZIMI GJINOR NË SPORT ËSHTË I NEVOJSHËM, PASI VAJZAT DHE DJEMTË JANË TË NDRYSHËM NË SHUMË ASPEKTE DHE NUK MUND TË USHTROJNË TË NJËJTAT DISIPLINA SPORTIVE”***

Si përmbledhës i të gjitha njohurive të trajtuara në temat mësimore të mësipërme, do të zhvillohet një veprimtari, e cila konsiston në organizimin e një debati midis nxënësve rreth pohimit *“Steriotipizimi gjinor në sport është i nevojshëm, pasi vajzat dhe djemtë janë të ndryshëm në shumë aspekte dhe nuk mund të ushtrojnë të njëjtat disiplina sportive”****.***

Kjo veprimtariduhet të ndihmojë nxënësit të reflektojnë mbi njohuritë e marra, të ngacmojë tek ta të menduarit kritik, të zhvillojë aftësitë e komunikimit dhe të shprehurit dhe të edukojë aftësinë e debatit të shëndetshëm.

|  |  |  |  |  |  |  |
| --- | --- | --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | | | **Shkalla:5** | | **Klasa:11** |
| **Tema mësimore:**  Veprimtari – DEBAT *“Steriotipizimi gjinor në sport është i nevojshëm, pasi vajzat dhe djemtë janë të ndryshëm në shumë aspekte dhe nuk mund të ushtrojnë të njëjtat disiplina sportive”* | | **Situata e të nxënit:**  Debat rreth pohimit *“Steriotipizimi gjinor në sport është i nevojshëm, pasi vajzat dhe djemtë janë të ndryshëm në shumë aspekte dhe nuk mund të ushtrojnë të njëjtat disiplina sportive”* | | | | |
| **Rezultatet e fushës/lëndës:**  **Nxënësi/sja:**   * Identifikon diferencat në përmasat antropometrike midis dy gjinive. * Identifikon diferencat gjinore në cilësitë fizike; * Argumenton mbi ndikimin e dallimeve gjinore (steriotipizimi gjinor) në veprimtarinë fizike e sportive; * Tregon njohuri, menaxhon me emocionet e tij/saj dhe i përshtat ato në situata të ndryshme, p.sh. punë në grup; * Demonstron mendim të hapur ndaj opinioneve dhe ideve të ndryshme, në lidhje me temën mësimore; * Demonstron aftësi të komunikimit dhe të të shprehurit. | | | | | **Fjalët kyçe**  Debat,  Cilësi fizike, diferenca gjinore, Cilësi psikologjike, inteligjencë, memorie, aftësi intelektuale, dallime gjinore, stereotip, steriotipizim gjinor, veprimtari fizike e sportive. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | | **Lidhja me fushat e tjera ose me temat ndërkurrikulare:** Shkencat shoqërore, shkencat natyrore, gjuhën dhe komunikimin | | | |
| **Metodologjia dhe veprimtaritë e nxënësve** | | | | | | |
| **Faza e parë** : Mësuesi, i ka njohur nxënësit me veprimtarinë që do të organizohet që në orën paraardhëse mësimore. Ai i ka njohur gjithashtu me temën e debatit dhe i ka orientuar nxënësit në kërkimin e informacioneve të mëtejshme rreth temës së debatit.  **Faza e dytë** : Mësuesi drejton dhe i ndihmon nxënësit të ndahen në dy skuadra.   1. Grupet do të punojnë së bashku për të nxjerrë argumentet pro dhe kundër pohimit duke i shkruar ato në një fletore. 2. Të dy grupet do të zgjedhin nga një përfaqësues që të lexojë përpara klasës argumentet që grupi ka zgjedhur. 3. Pas prezantimit të argumenteve nga përfaqësuesit e grupeve diskutoni me radhë rreth tyre.   Në këtë fazë mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë.  **Faza e tretë:** Mësuesi drejton nxënësit në organizimin e votimit “Pro” dhe “Kundër” pohimit.  Në këtë fazë mësuesi duhet të jetë i kujdesshëm për të ndërhyrë e për t’i drejtuar vëmendjen e nxënësve tek argumentet “kundër” pohimit.  **Faza e katërt:** Pavarësisht se cili nga grupet do të dalë fitues në fund të debatit mësuesi duhet të flasë dhe të argumentojë për të drejtuar vëmendjen e nxënësit tek argumentet “kundër” pohimit. | | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en dhe kontributin në punën në grup.  Do të vlerësohen për impenjimin dhe aftësinë e argumentimit.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | | | | |