***MËSIMI 3.2 SHENJAT (SIMPTOMAT) E THYERJES SË KOCKAVE DHE DIAGNOSTIKIMI I TYRE***

|  |  |  |  |  |
| --- | --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla:5** | **Klasa:11** | |
| **Tema mësimore**: Shenjat (simptomat) e thyerjes së kockave dhe diagnostikimi i tyre | | **Situata e të nxënit:**  Bashkëbisedim,  sjellja shembujve, reflektim i nxënësve | | |
| **Rezultatet e fushës/lëndës:**  **Nxënësi/sja:**   * Identifikon raste të thyerjes së kockave (dëmtime të sistemit skeletor); * Identifikon rreziqe që mund të sjellin thyerjen e kockave; * Njeh shenjat (simptomat) për identifikimin e frakturave dhe gradës së tyre; * Respekton rregulla të sigurisë për parandalimin e e dëmtimeve apo lëndimeve gjatë veprimtarisë fizike e sportive. | | | | **Fjalët kyçe:**  Fraktura, dëmtime të sistemit skeletor, rreziqe për fraktura, shenja (simptoma), rregulla të sigurisë. |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | | |
| **Metodologjia dhe veprimtaritë e nxënësve** | | | | |
| **Faza e parë** : Duke shfrytëzuar informacionin e marrë prej nxënësve nga burime të tjera, mësuesi fton nxënësit në një diskutim interaktiv duke bërë pyetjen:   * Cilat mund të jenë rreziqet kryesore që mund të sjellin fraktura të ndryshme?   **Faza e dytë**: Mësuesi fillon të shpjegojë me shembuj rreth:   * Rreziqet që vijnë nga mosrespektimi i rregullave të sigurisë gjatë të ushtruarit me veprimtari fizike sportive, për thyerjen (frakturën) e kockave. * Simptomat e një kocke të thyer (frakturës). * Diagnostikimi i thyerjes së kockës (frakturës) * Komplikacionet që mund të vijnë me frakturën   **Faza e tretë:** Referuar edhe informacionit të marrë gjatë orës mësimore, mësuesi fton nxënësit të diskutojnë rreth informacionit të marrë nga mësimi dhe burime të ndryshme rreth pyetjeve:   * Përse nuk është e këshillueshme lëvizja e personit të lënduar, kur dyshohet për një frakturë? * Cilat mund të jenë komplikacionet në rast se nuk respektohet këshilla e mësipërme?   Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | | |
| **Detyrat dhe puna e pavarur (detyrë në shtëpi):** Të zbulojnë më tepër prej prindërve, internetit apo librave të ndryshme mbi teknikat (veprimet) kryesore të dhënies së ndihmës së parë.  *Libri i sugjeruar për të marrë një informacioni të saktë mbi ndihmën e parë është doracaku i botuar nën kujdesin e Kryqit të Kuq Shqiptar “NDIHMA E PARË, Parandalimi i aksidenteve”.* | | | | |