***KREU IV: EDUKIMI OLIMPIK***

Edukimi Olimpik është një nga nën tematikat e tematikës në fjalë, në të cilën jepet informacion mbi organizimin dhe drejtimin e Lëvizjes Olimpike në botë, historikun, mënyrën e organizimin, misionin dhe strukturën e Komitetit Olimpik Ndërkombëtar (KON), organizimin dhe misionin e Komiteteve Olimpike Kombëtare dhe Organizatave Olimpike Rajonale, mënyrën e organizimin dhe misionin e Federatave Sportive Ndërkombëtare, historikun, mënyrën e organizimin dhe misionin e Komitetit Olimpik Kombëtar Shqiptar dhe Federatave Sportive Shqiptare, si dhe organizimit të Lojërave Olimpike Verore e Dimërore.

Më poshtë jepen shembuj të trajtimit të temave mësimore të orëve teorike, nëpërmjet planifikimeve ditore

***MËSIMI 4.1: ORGANIZIMI DHE DREJTIMI I LËVIZJES OLIMPIKE NË BOTË. OLIMPIZMI***

|  |  |  |  |  |  |
| --- | --- | --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | | **Shkalla:5** | | **Klasa:11** |
| **Tema mësimore**: Organizimi dhe drejtimi i Lëvizjes Olimpike në botë. Olimpizmi | | | **Situata e të nxënit:**  Bashkëbisedim,  sjellja shembujve, reflektim i nxënësve | | |
| **Rezultatet e fushës/lëndës:**  **Nxënësi/sja:**   * Njeh historikun e lindjes së Lëvizjes Olimpike në botë; * Njeh organizimin dhe drejtimin e Lëvizjes Olimpike në botë. | | | | **Fjalët kyçe:**  Edukim Olimpik, Lëvizje Olimpike | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | | | |
| **Metodologjia dhe veprimtaritë e nxënësve** | | | | | |
| **Faza e parë** : Duke shfrytëzuar informacionin e marrë prej nxënësve nga burime të tjera, mësuesi fton nxënësit në një diskutim interaktiv duke bërë pyetjen:   * Çfarë personifikon Olimpizmi? * Si ka nisur kjo lëvizje dhe kush kanë qenë ideatorët e saj?   **Faza e dytë**: Mësuesi fillon të shpjegojë me shembuj rreth:   * Misionit të Lëvizjes Olimpike dhe filozofisë që ajo përfaqëson; * Fillimet e Lëvizjes Olimpike në botë; * Organizimi dhe drejtimi i Lëvizjes Olimpike.   **Faza e tretë:** Mësuesi fton nxënësit në një diskutiminteraktiv rreth njohurive të marra në mësim dhe lidhjen e tyre me informacion shtesë, të cilin nxënësit mund ta kenë marrë nga burime të tjera duke bërë rreth pohimit të mëposhtëm, pyetjen:  “Lëvizja Olimpike angazhohet të kundërshtojë të gjitha format e shfrytëzimit jo të ndershëm të sportit dhe sportistëve për qëllime përfitimi.”   * Si e kuptoni këtë angazhim, cilat janë format e shfrytëzimit që kundërshtohen?   Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | | | |