***MËSIMI 2.3: DALLIMET GJINORE NË CILËSITË PSIKOLOGJIKE***

|  |  |  |  |  |  |
| --- | --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | | | **Shkalla:5** | **Klasa:11** |
| **Tema mësimore:**  Dallimet gjinore në cilësitë psikologjike | | **Situata e të nxënit:** Bashkëbisedim, sjellja shembujve dhe reflektim i nxënësve | | | |
| **Rezultatet e fushës:**  **Nxënësi/sja:**   * Identifikon dallimet gjinore në cilësitë psikologjike; * Identifikon ndryshimet në konceptet “diferenca gjinore” dhe “dallimet gjinore”; * Demonstron mendim të hapur ndaj opinioneve dhe ideve të ndryshme, në lidhje me temën mësimore. | | | | | **Fjalët kyçe:**  Cilësi psikologjike, inteligjencë, memorie, aftësi intelektuale, dallime gjinore, veprimtari fizike e sportive. |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | | **Lidhja me fushat e tjera ose me temat ndërkurrikulare:** Shkencat natyrore, shkencat shoqërore, gjuhën dhe komunikimin | | |
| **Metodologjia dhe veprimtaritë e nxënësve** | | | | | |
| **Faza e parë** : Duke shfrytëzuar informacionin e marrë prej nxënësve nga burime të tjera, mësuesi fton nxënësit në një diskutim interaktiv duke bërë pyetjen:   * Si i kuptoni termat “diferenca gjinore” dhe “dallimet gjinore”, cili është ndryshimi midis tyre? * A mendoni që midis dy gjinive ka diferenca apo dallime referuar cilësive psikologjike?   **Faza e dytë**: Mësuesi fillon të shpjegojë me shembuj rreth:   * Dallimeve gjinore në cilësitë psikologjike * Ndikimi i dallimeve gjinore në cilësitë psikologjike në performancën e fizike e intelektuale të të dy gjinive (vërtetësia e ndikimit).   **Faza e tretë:** Në përmbyllje të orës së mësimit mësuesi fton nxënësit në një veprimtari, e cila do t’i ndihmojë ata të kuptojnë më mirë dhe të pranojnë që midis dy gjinive ka më shumë të përbashkëta se sa dallime, referuar cilësive psikologjike.   1. Nxënësit ndahen në klasë në dyshe, një vajzë dhe një djalë. 2. Në 3 minuta çdo dyshe duhet të listojë të përbashkëtat që ka me njëri-tjetrin. 3. Në përfundim të kohës në dispozicion tre dyshet që kanë bërë listën më të gjatë, të lexojnë të përbashkëtat. 4. Të shpallet dyshja fituese që me listën më të gjatë.   Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | | | |