***II.*** ***DALLIMET GJINORE***

Nëpërmjet kësaj tematike nxënësit njihen me konceptin e antropometrisë njerëzore për të identifikuar diferencat në përmasat antropometrike midis dy gjinive, jepet informacion mbi diferencat gjinore në cilësitë fizike, dallimet gjinore në cilësitë psikike dhe psikologjike, për të mundësuar një kuptim më të saktë të ndikimit të tyre në performancën fizike të të dy gjinive.

Më poshtë jepen shembuj të trajtimit të temave mësimore të orëve teorike, nëpërmjet planifikimeve ditore

***MËSIMI 2.1: ÇFARË ËSHTË ANTROPOMETRIA?***

|  |  |  |  |  |
| --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | **Shkalla:5** | | **Klasa:11** |
| **Tema mësimore:** Çfarë është antropometria? | | **Situata e të nxënit:** Bashkëbisedim, sjellja shembujve dhe reflektim i nxënësve | | |
| **Rezultatet e fushës:**  **Nxënësi/sja:**   * Njeh çfarë është antropometria; * Identifikon diferencat në përmasat antropometrike midis dy gjinive; * Njihet me shkencën e ergonomisë. | | | **Fjalët kyçe:**  Antropometri, diferenca antropometrike gjinore, ergonomi | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | | |
| **Metodologjia dhe veprimtaritë e nxënësve** | | | | |
| **Faza e parë** : Duke shfrytëzuar informacionin e marrë prej nxënësve nga burime të tjera, mësuesi fton nxënësit në një diskutim interaktiv duke bërë pyetjen:   * Çfarë kuptojnë me termin “antropometri”? * Cilat janë dallimet më të dukshme në antropometrinë e dy gjinive?   **Faza e dytë**: Mësuesi fillon të shpjegojë me shembuj rreth:   * Çfarë është antropometria, si ka lindur dhe për çfarë shërben ajo. * Marrëdhënien midis matjeve antropometrike dhe shkencës së ergonomisë. * Diferencat gjinore në antropometri   **Faza e tretë:** Referuar edhe informacionit të marrë gjatë orës mësimore, mësuesi fton nxënësit të diskutojnë duke bërë pyetjen?   * Cilat mund të jenë ndryshimet e tjera antropometrike midis vajzave dhe djemve të moshës tuaj (përveç atyre të komentuara gjatë trajtimit të temës mësimore)?   Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | | |
| **Detyrat dhe puna e pavarur:**  Të zbulojnë më tepër nga prindërit, libra të ndryshëm apo interneti, mbi llojet e ndryshme të dëmtimeve dhe shqetësimeve që vijnë si pasojë e të ushtruarit me veprimtari fizike e sportive. Cilët janë shkaqet dhe mënyrat e parandalimit të tyre? | | | | |