***MËSIMI 2.2: DIFERENCAT GJINORE NË CILËSITË FIZIKE***

|  |  |  |  |  |  |
| --- | --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | | | **Shkalla:5** | **Klasa:11** |
| **Tema mësimore:**  Diferencat gjinore në cilësitë fizike | | | **Situata e të nxënit:** Bashkëbisedim, sjellja shembujve dhe reflektim i nxënësve | | |
| **Rezultatet e fushës:**  **Nxënësi/sja:**   * Identifikon diferencat gjinore në cilësitë fizike; * Argumenton mbi ndikimin e diferencave gjinore në cilësitë fizike në performancën fizike e sportive; * Demonstron mendim të hapur ndaj opinioneve dhe ideve të ndryshme, në lidhje me temën mësimore. | | | | | **Fjalët kyçe:**  Cilësi fizike, diferenca gjinore, veprimtari fizike |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare: Shkencat natyrore, Shkencat shoqërore, Gjuhën dhe komunikimin** | | | |
| **Metodologjia dhe veprimtaritë e nxënësve** | | | | | |
| **Faza e parë** : Duke shfrytëzuar informacionin e marrë prej nxënësve nga burime të tjera, mësuesi fton nxënësit në një diskutim interaktiv duke bërë pyetjen:   * A është e mundur që vajzat të arrijnë të njëjtin rezultat në performancën sportive me djemtë, nëse stërviten njësoj si ta? * Nëse Jo, për ndodh kjo?   **Faza e dytë**: Mësuesi fillon të shpjegojë me shembuj rreth:   * Diferencat gjinore referuar:  1. Sistemit skeletor 2. Sistemit muskulor 3. Sistemit nervor 4. Sistemit të frymëmarrjes dhe qarkullimit të gjakut  * Diferencat gjinore në cilësitë fizike * Kontributin e veprimtarisë fizike në përmirësimin e parametrave funksional tek të dy gjinitë (pavarësisht diferencave).   **Faza e tretë:** Referuar edhe informacionit të marrë gjatë orës mësimore, mësuesi fton nxënësit të diskutojnë duke bërë pyetjen?  Cilat mund të jenë ato veprimtari fizike e sportive, që mund të jenë më të përshtatshme për vajzat dhe djemtë, duke iu referuar ndryshimeve funksionale midis dy gjinive?  Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | | | |
| **Detyrat dhe puna e pavarur (detyrë në shtëpi):**   * Duke patur në konsideratë ndryshimet funksionale midis dy gjinive, nxënësit duhet të ndërtojnë një plan individual të të ushtruarit për përmirësimin e përgjithshëm të gjendjes fizike (sistemin muskulor dhe kockor, sistemin e qarkullimit të gjakut dhe sistemin respirator). * Planin e hartuar ta diskutojnë me mësuesen/in, shoqet dhe shokët e klasë. | | | | | |