***MËSIMI 4.4: FEDERATAT SPORTIVE NDËRKOMBËTARE***

|  |  |  |  |  |  |
| --- | --- | --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | | **Shkalla:5** | | **Klasa:11** |
| **Tema mësimore:** Federatat Sportive Ndërkombëtare | | | **Situata e të nxënit:** Bashkëbisedim,  sjellja shembujve, reflektim i nxënësve | | |
| **Rezultatet e fushës/lëndës:**  **Nxënësi/sja:**   * Njeh organizimin dhe drejtimin e Lëvizjes Olimpike në botë; * Njeh mënyrën e organizimin dhe misionin e Federatave Sportive Ndërkombëtare. | | | | **Fjalët kyçe:**  Lëvizje Olimpike, Organizata ndërkombëtare,  Federata Sportive Ndërkombëtare | |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | | | |
| **Metodologjia dhe veprimtaritë e nxënësve** | | | | | |
| **Faza e parë** : Duke shfrytëzuar informacionin e marrë prej nxënësve nga burime të tjera, mësuesi fton nxënësit në një diskutim interaktiv duke bërë pyetjen:   * Cili institucion është përgjegjës për organizimin dhe drejtimin e një sporti të caktuar në botë?   **Faza e dytë**: Mësuesi fillon të shpjegojë me shembuj rreth:   * Federatat Sportive Ndërkombëtare. Misionit të tyre * Organizatave ndërkombëtare që formojnë federata sportive ndërkombëtare:  1. Shoqatën e Federatave Ndërkombëtare të Sporteve Olimpike Verore. 2. Shoqatën e Federatave Ndërkombëtare të Sporteve Olimpike Dimërore 3. Shoqatën e Federatave të Sporteve që nuk janë olimpike, por që janë të njohura nga Komiteti Olimpik Ndërkombëtar. 4. Lidhjen e Federatave Sportive, në të cilën përveç federatave anëtare të saj, bëjnë pjesë edhe tre federata që nuk janë sporte olimpike (bejsboll, softboll dhe korfboll).  * Arsyes përse janë krijuar këto bashkime të federatave sportive ndërkombëtare   **Faza e tretë:** Mësuesi fton nxënësit në një diskutiminteraktiv rreth njohurive të marra në mësim dhe lidhjen e tyre me informacion shtesë, të cilin nxënësit mund ta kenë marrë nga burime të tjera, rreth pohimit të Pjerre de Couberin:  “Gjëja më e rëndësishme në Lojërat Olimpike nuk është fitorja, por të marrësh pjesë. Thelbësore në jetë nuk është fitorja, por përpjekja”  Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | | | |