***MËSIMI 4.6:*** ***LOJËRAT OLIMPIKE***

|  |  |  |  |  |  |  |
| --- | --- | --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | | | **Shkalla:5** | | **Klasa:11** |
| **Tema mësimore:**  Lojërat Olimpike | | **Situata e të nxënit:** Bashkëbisedim,  sjellja shembujve, reflektim i nxënësve | | | | |
| **Rezultatet e fushës/lëndës:**  **Nxënësi/sja:**   * Njeh organizimin dhe drejtimin e Lëvizjes Olimpike në botë; * Njeh mënyrën e organizimit të Lojërave Olimpike; * I Identifikon Lojërat Olimpike sipas përkatësisë: Verore, Dimërore, Rinore, Para-Olimpike dhe Speciale. identifikon kontributin e sporteve në zhvillimin e shoqërisë; * Njeh qytetet ku janë zhvilluar Lojërat Olimpike (Verore apo Dimërore) | | | | | **Fjalët kyçe:** Lëvizje Olimpike, Organizata ndërkombëtare, Komiteti Olimpik Ndërkombëtar, Federata Sportive Ndërkombëtare, Qytet Aplikant, Qytetet Kandidat, Lojëra Olimpike Verore dhe Dimërore, Lojëra Olimpike Rinore, Para olimpike dhe Speciale | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | | | |
| **Metodologjia dhe veprimtaritë e nxënësve** | | | | | | |
| **Faza e parë** : Duke shfrytëzuar informacionin e marrë prej nxënësve nga burime të tjera, mësuesi fton nxënësit në një diskutim interaktiv rreth thënies së Pjerr de Coubertin:  Gjëja e rëndësishme në jetë nuk është triumfi, por lufta, thelbësore nuk është që të kesh fituar, por të kesh luftuar mirë ".   * Si kuptohet kjo shprehje?   **Faza e dytë**: Mësuesi fillon të shpjegojë me shembuj rreth:   * Historikut të rilindjes së Lojërave Olimpike të Lashtësisë në Lojëra Olimpike të kohëve moderne * Misionit dhe filozofisë që ato mbartin * Mënyrës së organizimit të Lojërave Olimpike, * Përzgjedhjes së qytetit aplikant e më pas kandidat * Organizatave përgjegjëse për organizimin dhe drejtimin e Lojërave Olimpike   **Faza e tretë:** Mësuesi fton nxënësit të njihen me listën e Lojërave Olimpike Verore e Dimërore , si dhe me Lojërat Olimpike Rinore, Para olimpike dhe Olimpike Speciale (kujt i kushtohen ato).  Mësuesi fton nxënësit në një diskutim duke bërë pyetjet:  - Cilat janë ndryshimet midis organizimit të Lojërave Olimpike Verore me ato Dimërore?  - Cila është arsyeja që nuk janë zhvilluar Lojërat Olimpike Verore të vitit 1940 dhe 1944?  Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en dhe kontributin në punën në grup.  Do të vlerësohen për impenjimin dhe aftësinë e argumentimit.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | | | | |