***MËSIMI 1.5: VEPRIMTARI - ORË MËSIMI E HAPUR “MATJA E BMI-SË”***

Për të mundësuar praktikimin e mëtejshëm të nxënësve me matjen dhe llogaritje e saktë të BMI-së personale dhe të shokëve e shoqeve, organizohet një orë mësimi e cila do t’i kushtohet pikërisht praktikimit të matjes së BMI-së. Mësuesi në bashkëpunim me nxënësit e prindërit, duhet të sigurojë një peshore dhe një matës të gjatësisë (të saktë) dhe një kompiuter ku do të hidhen e më pas të përpunohen të dhënat e përftuara nga matjet. Nëpërmjet kësaj veprimtarie mundësohet jo vetëm aftësimi praktik i nxënësve por edhe ndërgjegjësimi i mëtejshëm i tyre mbi gjendjen reale të BMI-së individuale dhe në komunitetin e tij.

|  |  |  |  |  |  |
| --- | --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | | | **Shkalla:5** | **Klasa:11** |
| **Tema mësimore: Veprimtari - Orë mësimi e hapur “Matja e BMI-së”** | | **Situata e të nxënit:** Organizimi i një ore mësimi të hapur ku nxënësit të praktikojnë personalisht matjen dhe përllogaritjen e BMI-së. | | | |
| **Rezultatet e fushës/lëndës**  **Nxënësi/sja:**   * Aplikon saktë mënyrën e matjes së BMI-së (treguesi i masës trupore); * Demonstron aftësi të punës në grup; * Demonstron aftësi të komunikimit; * Menaxhon emocionet e tij/saj dhe i përshtat ato në situatat e diskutimit në grup. | | | | | **Fjalët kyçe:**  BMI (Tregues i Masës Trupore) |
| **Burimet:**  Teksti i nxënësit, programi, udhëzuesi i mësuesit, literatura ndihmëse. | | | **Lidhja me fushat e tjera ose me temat ndërkurrikulare:** Shkencat natyrore, Shkencat shoqërore, Gjuhën dhe komunikimin | | |
| **Metodologjia dhe veprimtaritë e nxënësve** | | | | | |
| **Veprimi 1:** Me ndihmën e nxënësve dhe komunitetit prindëror dhe kolegëve mësues të IT sigurohet një peshore (të saktë) dhe një matës gjatësie (lartësie), dhe një komiuter.  **Veprimi 2:** Të asistuar nga mësuesja/si nxënësit me radhë bëjnë matjet e nevojshme të peshës dhe gjatësisë.  **Veprimi 3**: Duke përdorur raportin e sipërtreguar bëjnë llogaritjen (vlerësimin) e BMI-së personale.  **Veprimi 4:** të dhënat regjistrohen në një tabelë të programit Exel.  **Veprimi 5**: të asistuar nga mësuesi i informatikës dhe matematikës, përpunohen të dhënat e përftuara nga matjet, për të bërë një vlerësim të përgjithshëm të vlerave të BMI-së në klasën tuaj dhe klasifikimin e tyre sipas tabelës së BMI-së.  Mësuesi duhet të tregohet i kujdesshëm për të mundësuar që të gjithë nxënësit të përfshihen në këtë proces. Në këtë orë mësimi mund të ftohen mësues të lëndëve të tjera (kryesisht matematika, biologjia dhe IT). Të dhënat e përftuara nga përpunimi të bëhen të ditura Drejtorisë së shkollës. Në vazhdim të kësaj veprimtarie mund të përpunohen së bashku të dhënat e përftuara edhe nga matjet në klasat paralele, për të bërë një vlerësim të përgjithshëm. Të informohet edhe komuniteti prindëror me përfundimet e “studimit”. | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin, me mësuesin/en në kryerjen e detyrave të ngarkuara. Do të vlerësohen për dukuritë pozitive të shfaqura gjatë veprimtarisë (cilësia e punimeve, cilësia e prezantimit, dëshira për punë, puna në grup, bashkëpunimi me shokët, etj.) | | | | | |