***MËSIMI 9: SPORTI DHE DALLIMET GJINORE***

|  |  |  |  |  |  |  |
| --- | --- | --- | --- | --- | --- | --- |
| **Fusha:** Edukim fizik, sporte dhe shëndet | **Lënda:** Edukim fizik, sporte dhe shëndet | | | **Shkalla:5** | **Klasa:11** | |
| **Tema mësimore:** Sporti dhe dallimet gjinore | | **Situata e të nxënit:** Bashkëbisedim, sjellja shembujve dhe reflektim i nxënësve | | | | |
| **Rezultatet e fushës:**  **Nxënësi/sja:**   * Kupton procesin e steriotipizimit gjinor në sport; * Argumenton mbi ndikimin e dallimeve gjinore (steriotipizimi gjinor) në veprimtarinë fizike e sportive; * Demonstron mendim të hapur ndaj opinioneve dhe ideve të ndryshme, në lidhje me temën mësimore. | | | | | | **Fjalët kyçe:** Dallime gjinore, steriotip, steriotipizim gjinor, veprimtari fizike e sportive |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | | | |
| **Metodologjia dhe veprimtaritë e nxënësve** | | | | | | |
| **Faza e parë** : Duke shfrytëzuar informacionin e marrë prej nxënësve nga burime të tjera, mësuesi fton nxënësit në një diskutim interaktiv duke bërë pyetjen:   * Përse ka dallime gjinore në sport? * A janë vetëm dallimet fizike dhe biologjike që i bëjnë vajzat më pak të përfshira në sport?   **Faza e dytë**: Mësuesi fillon të shpjegojë me shembuj rreth:   * Dallimet gjinore që ekzistojnë në përfshirjen jo të barabartë të vajzave dhe djemve në sport, arsyet që sjellin këtë diferencim. * Konceptin e steriotipizimit gjinor. Çfarë nënkupton ky koncept në jetën sociale në përgjithësi. * Si ndikon steriotipizimi gjinor edhe në përfshirjen me veprimtari fizike e sportive.   **Faza e tretë:** Referuar edhe informacionit të marrë gjatë orës mësimore, mësuesi fton nxënësit të diskutojnë duke bërë pyetjen?   * A duhet të ekzistojnë dallimet gjinore në sport? Nëse po, përse?   Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | | | | |
| **Detyrat dhe puna e pavarur (detyrë në shtëpi):**  Të zbulojnë më tepër nga prindërit, libra të ndryshëm apo interneti, mbi dallimet gjinore në sport dhe pengesat që u krijohen si vajzave dhe djemve për tu ushtruar me sportin e dëshiruar. Të diskutohet në klasë rreth informacionit të mbledhur. | | | | | | |