***MËSIMI 3.3: NDIHMA E PARË DHE TRAJTIMI NË RASTET E THYERJES SË KOCKAVE (FRAKTURAVE)***

|  |  |  |  |  |  |
| --- | --- | --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | | **Shkalla:5** | **Klasa:11** | |
| **Tema mësimore**: Ndihma e parë dhe trajtimi në rastet e thyerjes së kockave (frakturave) | | | **Situata e të nxënit:**  Bashkëbisedim,  sjellja shembujve, reflektim i nxënësve | | |
| **Rezultatet e fushës/lëndës:**  **Nxënësi/sja:**   * Identifikon rreziqe që mund të sjellin thyerjen e kockave; * Njeh teknikat fillestare të dhënies së ndihmës së parë në raste të thyerjes së kockave, sipas vështirësisë së rastit; * Njeh rregullat e sigurisë dhe masat parandaluese të thyerjes së kockave. | | | | | **Fjalët kyçe:**  Fraktura, dëmtime të sistemit skeletor, rreziqe për fraktura, shenja (simptoma), rregulla të sigurisë, ndihma e parë, masa parandaluese. |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | | | |
| **Metodologjia dhe veprimtaritë e nxënësve** | | | | | |
| **Faza e parë** : Duke shfrytëzuar informacionin e marrë prej nxënësve nga burime të tjera, mësuesi fton nxënësit në një diskutim interaktiv duke bërë pyetjen:   * Cilat mund të jenë veprimet e para që mund të kryeni në rast se ndodheni në situatë që dyshoni se mund të keni pësuar frakturë ose ju duhet të ndihmoni dikë që mund të këtë pësuar frakturë?   **Faza e dytë**: Mësuesi jep informacion praktik se ku duhet të drejtohen në rast nevoje për ndihmë të specializuar mjekësore:   1. Shërbimin e urgjencës 126, 2. Urgjencën mjekësore (04)2222.235/(04) 2253.364/(04) 2253.365 3. Urgjencën mjekësore (Pa pagesë) 127 4. Policia e shtetit 112   Më pas mësuesi fillon të shpjegojë me shembuj rreth:   * Veprimeve paraprake të menjëhershme që duhen ndërmarrë për dhënien e ndihmës së parë në rastet e thyerjes së kockave (frakturave), kur:  1. Është rasti i një thyerje të hapur që ka shkaktuar të çarë (plagë) në sipërfaqe 2. Është rasti i plagosjeve të mbyllura të kafazit të kraharorit 3. Është pësuar thyerje të kockave të kafkës apo të shtyllës kurrizore 4. Është rast i thyerjes së kockave të gjymtyrëve   **Faza e tretë:** Referuar edhe informacionit të marrë gjatë orës mësimore, mësuesi fton nxënësit të kryejnë një veprimtari në klasë: **“Dhënia e ndihmës së parë”**  Referuar informacionit të mbledhur rreth teknikave (veprimeve) kryesore të dhënies së ndihmës së pare, duke ndjekur udhëzimet e dhëna në Librin (doracakun) e Kryqit të Kuq Shqiptar “NDIHMA E PARË, Parandalimi i aksidenteve, kryeni ushtrime demonstruese për teknikat e dhënies së ndihmës së parë (zgjidhen të bëhen ato ushtrime që mund të realizohen në kushtet e klasës).  Mësuesi duhet të tregohet i kujdesshëm dhe ndihmues, për të siguruar që çdo nxënës të aktivizohen në veprimtari dhe të shprehet lirshëm mbi atë çka mendon. | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | | | |