***MËSIMI 4.3: KOMITETET OLIMPIKE KOMBËTARE***

|  |  |  |  |  |  |
| --- | --- | --- | --- | --- | --- |
| **Fusha**: Edukim fizik, sporte dhe shëndet | **Lënda:** Edukim fizik, sporte dhe shëndet | | **Shkalla:5** | **Klasa:11** | |
| **Tema mësimore:** Komitetet Olimpike Kombëtare | | | **Situata e të nxënit:** Bashkëbisedim,  sjellja shembujve, reflektim i nxënësve | | |
| **Rezultatet e fushës/lëndës:**  **Nxënësi/sja:**   * Njeh organizimin dhe drejtimin e Lëvizjes Olimpike në botë; * Njeh mënyrën e organizimin dhe misionin e Komiteteve Olimpike Kombëtare dhe Organizatave Olimpike Rajonale. | | | | | **Fjalët kyçe:**  Lëvizje Olimpike, Organizata ndërkombëtare,  Komitete Olimpike Kombëtare, Organizatave Olimpike Rajonale. |
| **Burimet:**  Materiali ndihmës për nxënësit (tekst mësimor), programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | | | |
| **Metodologjia dhe veprimtaritë e nxënësve** | | | | | |
| **Faza e parë** : Duke shfrytëzuar informacionin e marrë prej nxënësve nga burime të tjera, mësuesi fton nxënësit në një diskutim interaktiv duke bërë pyetjen:   * A mendoni se përveç Lojërave Olimpike botërore, të ketë edhe organizime të tjera rajonale? * A mund të ketë organizata ndërkombëtare rajonale përgjegjëse për përhapjen e Lëvizjes Olimpike?   **Faza e dytë**: Mësuesi fillon të shpjegojë me shembuj rreth:   * Komiteteve Olimpike Kombëtare. Misionit të tyre * Organizatave Olimpike Rajonale. Misionit të tyre   + Organizata Pan-amerikane e Sportit (PASO)   + Organizata e Komiteteve Olimpike të Afrikës (ANOCA)   + Këshilli Olimpik i Azisë (OCA)   + Komitetet Olimpike Evropiane (EOC)   + Komitetet Olimpike Kombëtare të Oqeanisë (ONOC)   **Faza e tretë:** Mësuesi fton nxënësit në një diskutiminteraktiv rreth njohurive të marra në mësim dhe lidhjen e tyre me informacion shtesë, të cilin nxënësit mund ta kenë marrë nga burime të tjera.  Mësuesi duhet të tregohet i kujdesshëm dhe ndihmues, për të siguruar që çdo nxënës të shprehet lirshëm mbi atë çka mendon. | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore.  Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, et.) | | | | | |
| **Detyrat dhe puna e pavarur (detyrë në shtëpi):**  - Zgjedhjen e një Komiteti Olimpik Kombëtar (të një shteti të caktuar) dhe mbledhjen e informacionit më të zgjeruar nga libra të ndryshëm apo interneti.  - Zgjedhjen e një prej Organizatave Olimpike Rajonale dhe mbledhjen e informacionit të zgjeruar nga libra të ndryshëm apo interneti.  - Informacioni i mbledhur të diskutohet edhe në klasë. | | | | | |